सो अशोक वाजपेयी जी यह समय ही शूद्र है, तभी तो आप जैसों की खेप न स्‍वतंत्रता के मायने समझी और न प्रगति की व्‍याख्‍या कर पाई। और जब लोग जागे हैं तो बजाय इस जागरूकता को व्‍यवस्‍थित करने में योगदान देने के, आप इसे असहिष्‍णुता और असहमति का कुचक्र बता रहे हैं। ज़रा अपनी किताबों के पन्‍नों से बाहर निकल कर आइये और देखिए कि बाहर की आबोहवा कितना सुकून देती है। वह दौर बीत गया जब एक लेख या कविता से सत्‍ता पलटने का सपना बुना जाता था, यह समय और है। इसकी नब्‍ज़ पहचानिए वरना आने वाली पीढ़ी आपको हिकारत की नजर से देखेगी और सम्‍मान का पात्र वही होगा, जिसने धरातल पर ”कुछ करके दिखाया” हो।